OpenLLM-France/wikimedia huggingface dataset:
# Loarre-Lobarre

Loarre edo Lobarre (izen ofiziala Loarre/Lobarre, aragoierazkoa Lobarre, gaztelaniazkoa Loarre) Huescako udalerria da, Hoya de Huesca eskualdean dagoena. 2022 hasieran, 353 biztanle zituen.
Ezaguna da, batez ere, bertan Loarreko gaztelua dagoelako.

## Erreferentziak

* ↑ LEY 27/2002, de 26 de noviembre, de creación de la comarca de Hoya de Huesca/Plana de Uesca
* ↑ Población del Padrón Continuo por Unidad Poblacional a 1 de enero: Loarre. ine.es (Noiz kontsultatua: 2023-7-14).

## Kanpo estekak

* Datuak: Q1995783
* Multimedia: Loarre / Q1995783
# Loanhead

Loanhead, eskozieraz: Loanheid, Eskoziako udalerri bat da, Midlothian konderrian.

## Kanpo estekak

* Datuak: Q1011156
* Multimedia: Loanhead, Midlothian / Q1011156
# Loano

Loano Italiako udalerri bat da. Savonako probintzian kokatuta dago, Liguria eskualdean. 10.701 biztanle ditu, 13,48 kilometro koadroko azaleran banatuta.

## Mugakideak

Loanok honako udalerri hauekin egiten du muga:
Bardineto Boissano Borghetto Santo Spirito Pietra Ligure Giustenice

## Kanpo estekak

* Datuak: Q270782
* Multimedia: Loano / Q270782
# Loaren nahasmendu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Loaren nahasmendua loaren eta esnatzearen arteko zikloaren ohiko garapenari eragiten dioten nahasmendu asko dira. Loaren nahasmendu batzuk oso larriak izan daitezke, eta gizabanakoaren funtzionamendu fisiko, mental eta emozionala oztopatu dezakete. Nahasmendu ohikoenak honako hauek dira:
* Loaldiko apnea: pertsonak arnasketan geldialdi bat edo gehiago egiten duenean edo lo dagoen bitartean azaleko arnasketak dituenean.
* Enuresia: lo dagoen bitartean, pertsonak ohean pixa egiten du; normalean, haurrei gertatzen zaie. Askotan herentziazkoa da.
* Loezina: logale eskasa, lasaia, kalitate txarrekoa da.
* Atsedenik gabeko zangoen sindromea: nahasmendu honetan hankak mugitu nahi edo behar dira sentsazio gogaikarriak eteteko.
* Loaren paralisia: nahasmendu horretan, REM fasearen erdian esnatzen da, burmuina aktibo dagoenean, baina zure gorputzak ez; nahasmendu horrek zure gorputza mugitzea eragozten dizu, begiak izan ezik; azken horretan beldurrak eragindako eldarnioak ager daitezke.
* Gaueko izuak: nahasmendu horren ezaugarria da pertsona malkartsu eta izututa esnatzea.
* Lo-ibiltzea: pertsonak oinez ibiltzen dira edo beste jarduera bat egiten dute oraindik lo daudela.
* Narkolepsia: pertsonak lo handia egiten du egun osoan, aurreko gauean bere ordu osoak lo egin baditu ere. Bat-batean, nahi gabe lokartzen da eguneko edozein ordutan.
* Beste parasomnia batzuk

## Erreferentziak

* ↑ Euskalterm: [Gaixotasunak Hiztegia] [2015]

## Kanpo-estekak

* Datuak: Q177190
* Multimedia: Sleep disorders / Q177190
# Loangoko Erresuma

    Artikulu hau Afrikako estatu ohiari buruzkoa da; beste esanahietarako, ikus «Loango».
Loangoko Erresuma Afrikako estatu prekoloniala izan zen, gaur egun Kabinda (Angola), Kongoko Errepublika, Kongoko Errepublika Demokratikoa eta Gabonen zati den eskualde zabal batean kokatua, XV. mendetik XIX. mendera arte iraun zuen. Bere urrezko aroan, XVII. mendean, iparraldeko Mayombetik Kongo ibaiaren ia bokaleraino hedatzen zen. Bertako biztanleek kikongo hizkuntzaren iparraldeko dialekto bat hitz egiten zuten, Kongoko Erresuman ere erabiltzen zutena.

## Historia

Erresumaren jatorria ezezaguna da. Eskualdean aurkitu den aztarnategirik antzinakoena Madingo Kayeskoa da, Erresuma sortzean jada kokaleku bat izan zena eta bere ondorengo garapenaren daturik ez dagoelarik.
Lehen europar esploratzaileen kroniketan ez dute Loango aipatzen. Kongoko Erresumako Alfontso I.a erregearen 1535eko tituluen artean ere ez da agertzen (Kakongo eta Ngoyo bere hegoaldeko mugakideak, berriz, bai). Kontserbatzen diren lehengo agiriek, 1580. urte inguruan idatzitakoak, Loango Kongoko iraganean nola parte hartu zuen kontatzen dute, baina halako batean estatu honen aliatu eta lagun soil bihurtu zen. Herbehereetako esploratzaileek 1630ean jasotako idatzi zehatzagoek, Loango, jatorriz, Kakongoren zati bat zela azaltzen dute (garia haietan Kongoren eskualde bat zelarik) eta 1550ean gutxi gora-behera independente bilakatu zela.
Gutxi ezagutzen da Mbanza Loango hiriari buruz, 1880ko hamarkadan Afrikako hiri aurreratuenetako bat zelaz gain. Hiriaren ekonomia, neurri handi batean, esklabotzan oinarrituta zegoen. Hiriaren gainbehera esklabotzaren abolizioarekin eta Ameriketarako esklaboen trafikoaren amaierarekin hasi zen, bertara baitzihoazen saltzen ziren esklabo gehienak.

## Ma-Loango edo erregeen zerrenda
### XVII. mendea

* Moe Poaty- Kamangou erregina-izena zuena- XVII. mendearen hasieran
* Ngouli N'kama Loembe
* N'gangue M'voumbe Niambi

### XVIII. mendea

* N'gangue M'voumbe Nombom, 1766an hila
* N'gangue M'voumbe Makosso, 1773 eta 1787 arteko erregea

### XIX. mendea

* N'gangue M'voumbe Makosso Ma Nombo
* N'gangue M'voumbe Makosso Ma N'Sangou, 1840 eta 1885 arteko erregea
* Moe Pratt
* N'gangue M'voumbe Loembe Lou N'kambissi, M'voudoukousala errege-izena zuena (1900).

### XX. mendea

* Moe Loembe Lou N'Gombi .
* Moe Loembe
* N'gangue M'voumbe Tchiboukili, Moe Poaty II.a errege-izena zuena
* Moe "Kata Matou", 1923 eta 1926 arteko erregea. Administrazio kolonialak kargutik kendu zuen.
* N'gangue M'voumbe Oussangueme, Moe Poaty III.a errege-izena zuena, 1931 eta 1975 arteko erregea
* Moe Taty I.a

## Bibliografia

* Martin, Phyllis M. "Family Strategies in Nineteenth-Century Cabinda." The Journal of African History 28.1 (1987): 65-86.
* Liévin-Bonaventure Proyart (M. l'abbé), Histoire de Loango, Kakongo, et autres royaumes d'Afrique : rédigée d'après les mémoires des préfets apostoliques de la Mission françoise…', Paris - Lyon, C. P. Berton et N. Crapart - Bruyset-Ponthus, 1776.
* Cour Royale, Royaume de Loango, historique, Royaume de Loango, 2008

## Kanpo estekak

* Datuak: Q1479630
* Multimedia: Loango / Q1479630
# Loatzo

    Artikulu hau Tolosaldeko mendiari buruzkoa da; beste esanahietarako, ikus «Loatzo (argipena)».
Loatzo edo Loatzu Irurako udalerrian dagoen mendia da, Oria bailararen ekialdean, Uzturre mendiaren iparraldera.

## Kanpo estekak

* Datuak: Q21066006
# Loans (Hegoaldeko Ayrshire)

Loans, Eskoziako udalerri bat da, Hegoaldeko Ayrshire konderrian. Troon udalerritik hurbil dago.

## Kanpo estekak

* Datuak: Q6663494
* Multimedia: Loans, South Ayrshire / Q6663494
# Loaren paralisi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Loaren paralisia borondatezko edozein mugimendu egiteko aldi baterako ezintasuna da, loaren eta esnaldiaren arteko trantsizio-aldian gertatzen dena. Lo egiten hasteko edo esnatzeko unean gerta daiteke, eta larritasun handiko sentsazioa izaten du. Bere iraupena laburra izan ohi da, normalean minutu bat eta hiru minutu artekoa, eta hauen ondoren paralisia berez moteltzen da. Gertaeran, pertsona guztiz kontziente dago, entzumena eta ukimena ditu, baina ez da gai mugitzeko edo hitz egiteko, eta horrek antsietate handia eragin dezake. Hala ere, ez dago bizitzarako inolako arriskurik, arnas muskuluek automatikoki funtzionatzen jarraitzen baitute

## Erreferentziak

* ↑ (Ingelesez) Jalal, Baland; Ramachandran, Vilayanur S.. (2017). «Sleep Paralysis, “The Ghostly Bedroom Intruder” and Out-of-Body Experiences: The Role of Mirror Neurons» Frontiers in Human Neuroscience 11 doi:10.3389/fnhum.2017.00092. ISSN 1662-5161..
* ↑ (Ingelesez) Jalal, Baland; Hinton, Devon E.. (2013-9-1). «Rates and Characteristics of Sleep Paralysis in the General Population of Denmark and Egypt» Culture, Medicine, and Psychiatry 37 (3): 534-548. doi:10.1007/s11013-013-9327-x. ISSN 0165-005X..

## Kanpo estekak

* Datuak: Q486851
# Lexington konderria (Hego Carolina)

Lexington konderria (ingelesez: Lexington County) Hego Carolinako konderri bat da, Ameriketako Estatu Batuetan. Hiriburua Lexington da. 2010eko zentsuaren arabera 262.391 biztanle zituen, Lexington kilometro koadroko azaleran.

## Geografia

Lexington konderriak 1.962,51 kilometro koadro ditu. Horietatik 152,33 ura dira. Beste 1.810,18 lurra dira. Biztanleria dentsitatea 133,7 da.

## Demografia

2010eko zentsoan bizi ziren 262.391 pertsonetatik 216.475 txuriak edo hispanoak dira. Horietatik hispano edo latino kategorian 14.529 dira. 36.995 beltzak edo afroamerikarrak. 957 amerikar natiboak ziren eta 105 Hawaii edo Pazifikoko irletako natiboak. 3.693 asiarrak ziren. Bestelako arraza bat kategorian 330 biztanle daude. Bukatzeko euren burua arraza bat baino gehiagotan 3.836 pertsonek kokatzen zuten.

### Biztanleria piramidea
## Kanpo estekak

* Datuak: Q502411
* Multimedia: Lexington County, South Carolina / Q502411
# Lexington udalerria, Scott konderria (Indiana)

Lexington udalerria Ameriketako Estatu Batuetako Indiana estatuko udalerri bat da, Scott konderrian. Azken zentsuaren arabera 3.380 biztanle zituen, 50.06 milia karratu (129.7 km$^2$) eremuan.

## Ekonomia

2020ko zentsuaren arabera, Lexington udalerriak 1342 etxebizitza zeuden. Per capita diru-sarrerak 25.585 estatubatuar dolar ziren.

## Kanpo estekak

* Datuak: Q5483602
# Lexington etorbidea

Lexington etorbidea, ingelesez: Lexington Avenue, AEBetako New York hiriko etorbide bat da, Manhattan barrutian.
East Side eremuan barna doa
* Datuak: Q109739
* Multimedia: Lexington Avenue (Manhattan) / Q109739
# Lexington udalerria, McLean konderria (Illinois)

Lexington udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 2.374 biztanle zituen, 40.96 milia karratu (106.1 km$^2$) eremuan.

## Ekonomia

2020ko zentsuaren arabera, Lexington udalerrian 941 etxebizitza zeuden. Per capita diru-sarrerak 33.390 estatubatuar dolar ziren.

## Kanpo estekak

* Datuak: Q6537872
# Lextarre

Lextarre Zuberoako antzinako udalerria izan zen. 1841ean Maulerekin batera Maule-Lextarre udalerria osatu zuen. Uhaitzandiren mendebaldean dagoen eremua da. Zuberoako bilgune historikoa Lextarreko Gortea izan zenez, garai batean herrialdeko hiriburuaren funtzioak bete izan zituen.

## Toponimia

Frantsesezko toponimoa Licharre da. "Lextarre" toponimoa, berriz, itxura hauek ditu: lo noguer de Lixarre, hau da lieu d'assemblée judiciaire sous un noyer edo "intxaurrondo baten menpean egiten zen batzar judizialaren lekua" (1385, Duchesne Bilduma CXIV Liburukia), Sent-Johan de Lixare eta la font de Sent-Johan de Lixare edo "Donibane-Lextarreko iturria" (1470 eta 1481 hurrenez hurren, Ohixen kontratuak), Lixarra (1508, Baionako kapitulua) eta Lixarre (1650).

## Historia

Lextarren Zuberoa osoko epaitegi gorena zegoen, "Lextarreko Gortea" izenekoa. Epaitegi honen erabakiak Akizeko Auzitegietan eta Guienako sénéchal aurrean apelatu zitezkeen.
"Lextarreko Gortea" osatzen zuten epaileak Mauleko gazteluzaina, Zuberoako hamar ahaldunak edo potestats eta kapareak ziren. Zuberoako ohituraren arabera, 1520an hauek ziren hamar ahaldunak:
| « | au pays de Sole son dets potestats, es assaver : lo senhor deu Domec de Lacarri, lo senhor de Bimeinh de Domasanh, lo senhor deu Domec de Sibas, lo senhor de Olhaibi, lo senhor deu Domec d'Ossas, lo senhor d'Amichalgun de Charri, lo senhor de Genteynh, lo senhor de la Sala de Charrite, lo senhor d'Espes et lo senhor deu Domec de Cheraute. Los quoaus son tenguts de venir a tout le menhs de oeitene a oeitene a la Cort de Lixare tenir cort ab lo Capitaine Castellan. | » |

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 354 | 328 | 317 | 419 | 426 | 403 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Jakingarriak

Gaur egun Maule-Lextarreko gunerik inportanteena da eta horregatik askotan Mauletzat hartzen da. Bertan Herriko Etxea, pilota plaza handia, Andurain gaztelua, San Joan Bataiatzailearen eliza eta XVI. mendeko Kürütxe Xuria daude.
Mendililia Irratia, tren geltoki zaharra (gaur egun ondoan hiriko autobus geltoki nagusia ere badago), Ondarearen Etxea, Hebentik kultura elkartearen egoitza eta adar elebiduna duen Basse-Villeko eskola publikoa ere Lextarren kokatuta daude.

## Erreferentziak

* 1 2 Paul Raymond: "Dictionnaire topographique Béarn-Pays Basque"
* ↑ Duchesne Bilduma, 99 - 114. Liburukiak, Oihenarten paperak, - Bibliothèque nationale de France
* ↑ XV. mendeko Zuberoako notarioa zen Ohixen kontratuak - Archives départementales des Pyrénées-Atlantiques
* ↑ Baionako kapitulua - Archives départementales des Pyrénées-Atlantiques
* ↑ "Coutume de Soule de 1520", 1760ean Pauen argitaratua
* ↑ EHESS: Cassini proiektua
* ↑ Matalazen martirioaren urratsetan, Allande Sokarros, Argia.
* ↑ Lehen mailako eskolak Zuberoako Herri Elkargoaren webgunean.

## Kanpo estekak

* Datuak: Q3238084
# Ley

Ley Frantziako udalerri bat da, Mosela departamenduan dagoena, Ekialde Handia eskualdean. 2013an 109 biztanle zituen.

## Demografia
### Biztanleria

2007an Ley udalerrian erroldatutako biztanleak 109 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 43 familiaren etxebizitza nagusia ziren eta 3 hutsik zeuden. 45 etxeak ziren eta 1apartamentu bat zen. 43 etxebizitza nagusietatik 36 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek bi gela zituen, 2 etxek hiru zituzten, 9 etxek lau zituzten eta 31 etxek bost zituzten. 37 etxek euren parking plaza propioa zuten azpian. 20 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ley udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 1 |
| 0 | 80-84 | 1 |
| 4 | 75-79 | 3 |
| 6 | 70-74 | 6 |
| 1 | 65-69 | 1 |
| 4 | 60-64 | 3 |
| 5 | 55-59 | 1 |
| 2 | 50-54 | 4 |
| 6 | 45-49 | 2 |
| 4 | 40-44 | 4 |
| 4 | 35-39 | 5 |
| 3 | 30-34 | 3 |
| 1 | 25-29 | 4 |
| 2 | 20-24 | 2 |
| 0 | 15-19 | 4 |
| 7 | 10-14 | 3 |
| 5 | 5-9 | 3 |
| 1 | 0tik 4ra | 1 |

## Ekonomia

2007an lan egiteko adina zuten pertsonak 72 ziren, horien artean 52 aktiboak ziren eta 20 inaktiboak ziren. 52 pertsona aktiboetatik 50 lanean zeuden (29 gizon eta 21 emakume) eta 2 langabezian zeuden (1 gizon eta 1 emakume). 20 pertsona inaktiboetatik 6 erretiraturik zeuden, 8 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoak iturgina ziren.
2000. urtean Ley udalerrian 9 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21840
* Multimedia: Ley / Q21840
# Lexington udalerria, Stark konderria (Ohio)

Lexington udalerria Ameriketako Estatu Batuetako Ohio estatuko udalerri bat da, Stark konderrian. Azken zentsuaren arabera 4.925 biztanle zituen, 24.7 milia karratu (64 km$^2$) eremuan.

## Ekonomia

2020ko zentsuaren arabera, Lexington udalerriak 2442 etxebizitza zeuden. Per capita diru-sarrerak 29.683 estatubatuar dolar ziren.

## Kanpo estekak

* Datuak: Q10785994
* Multimedia: Lexington Township, Stark County, Ohio / Q10785994
# Lexis diagrama

Lexis diagrama multzo bateko pertsonen bizi-ibilbidea jasotzen duen datu-diagrama bat da, euren adina eta dataren arabera. Bereziki demografian (heriotzak, jaiotzak eta beste gerkariak jasotzeko) eta epidemiologian (gaixotasunen bilakaera aztertzeko).

## Kanpo estekak

* Datuak: Q2247881
* Multimedia: Lexis diagrams / Q2247881
# Liangqing Barrutia

Liangqing Barrutia (txinera sinplifikatuz: 良庆区; pinyineraz: Liángqìng Qū), Nanning osatzen duten barrutietako bat da. 2004ko erroldaren arabera 208.000 pertsona bizi ziren 1.369,0 kilometro koadroko azaleran.

## Ikus, gainera

* Nanningen banaketa administratiboa

## Kanpo estekak

* (Txineraz) Liangqing barrutiko kode postala.
* Datuak: Q1355232
* Multimedia: Liangqing District / Q1355232
# Liangxi barrutia

Liangxi barrutia (txinera tradizionalez: 梁溪区) Txinako barruti bat da, Wuxi barruan. Azken zentsuaren arabera 1.014.700 biztanle zituen 71.5 azaleran banatuta.

## Kanpo estekak

* Datuak: Q22245904
* Multimedia: Liangxi District / Q22245904
# Liangyuan barrutia

Liangyuan barrutia (txinera tradizionalez: 梁园区) Txinako barruti bat da, Shangqiu barruan. Azken zentsuaren arabera 787.984 biztanle zituen 692.47 azaleran banatuta.

## Kanpo estekak

* Datuak: Q1198777
# Liang Weikeng

Liang Weikeng (2000ko azaroaren 30a) Txinako badminton jokalaria da. 2023ko Sudirman Kopan Txinako talde irabazlearen parte izan zen, eta urte berean gizonezkoen brontzezko domina bikoitza irabazi zuen Wang Changekin bikoteka BWFko Munduko Txapelketan. Liangek eta Wangek 2022ko Japan Open txapelketa irabazi zuten.
Junior mailako ekitaldietan, Liang Txinako junior taldeko kidea izan zen, eta urrezko dominak irabazi zituen 2018ko Munduko Junior Txapelketan, Markhamen, eta Asiako Junior Txapelketan, Jakartan. 2024ko Udako Olinpiar Jokoetan zilarrezko domina lortu zuen Wang Changekin batera fizonezkoen binakako txapelketan.

## Kirol lorpenak

Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Bikoteka |
| Munduko Txapelketak ||||
| Urtea | Lekua | Domina | Proba |
| 2023 | Kopenhage | 03 ! | Bikoteka |

## Erreferentziak

* ↑ Liang Wei Keng | Profile. Badminton World Federation.

## Kanpo estekak

* Datuak: Q65640324
# Liangshan Yi Prefektura autonomoa

Liangshan Yi Prefektura autonomoa (txinera sinplifikatuz: 凉山彝族自治州; pinyineraz: Liángshān Yízú), Sichuan probintzian kokatutako Prefektura autonomoa da. Guztira, 4.484.000 biztanle inguru dauzka 2007ko erroldaren arabera eta 60.422,6 kilometro koadroko azalera.

## Banaketa administratiboa

* Xichang Hiria (西昌市 Xīchāng Shì)
* Yanyuan Konderria (盐源县 Yányuán Xiàn)
* Dechang Konderria (德昌县 Déchāng Xiàn)
* Huidong Konderria (会东县 Huìdōng Xiàn)
* Ningnan Konderria (宁南县 Níngnán Xiàn)
* Puge Konderria (普格县 Pǔgé Xiàn)
* Butuo Konderria (布拖县 Bùtuō Xiàn)
* Jinyang Konderria (金阳县 Jīnyáng Xiàn)
* Zhaojue Konderria (昭觉县 Zhāojué Xiàn)
* Xide Konderria (喜德县 Xǐdé Xiàn)
* Mianning Konderria (冕宁县 Miǎnníng Xiàn)
* Yuexi Konderria (越西县 Yuèxī Xiàn)
* Ganluo Konderria (甘洛县 Gānluò Xiàn)
* Meigu Konderria (美姑县 Měigū Xiàn)
* Leibo Konderria (雷波县 Léibō Xiàn)
* Huili Konderria (会理县 Huìlǐ Xiàn)
* Muli Tibetar Konderri autonomoa (木里藏族自治县 Mùlǐ zàngzú Zìzhìxiàn)

## Ikus, gainera

* Sichuan probintziaren banaketa administratiboa

## Kanpo estekak

* (Txineraz) Liangshan Yi Prefektura autonomoko gobernuaren webgunea.
* Datuak: Q666884
* Multimedia: Liangshan Yi Autonomous Prefecture / Q666884
# Liangzhou barrutia

Liangzhou barrutia (txinera tradizionalez: 凉州区) Txinako barruti bat da, Wuwei barruan. Azken zentsuaren arabera 885.277 biztanle zituen 4907.11 azaleran banatuta.

## Kanpo estekak

* Datuak: Q769781
* Multimedia: Liangzhou District / Q769781
# Liang Xinping

Liang Xinping, txineraz 梁 馨枰, (Huai'an, Jiangsu (Txina), 1994ko uztailaren 31) igeriketa sinkronizatuan aritzen den kirolari txinatarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), zilarrezko domina eskuratu zuen Txinako taldearekin, Errusiako taldearen atzetik (urrezkoa) eta Espainiakoaren aurretik (brontzezkoa) sailkatuz. Hauek osatzen zuten taldea: Huang Xuechen, Sun Wenyan, Yin Chengxin, Guo Li, Tang Mengni, Gu Xiao, Li Xiaolu, Liang Xinping eta Zeng Zhen-ek.
2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen Txinako taldearekin, Errusiako taldearen atzetik (urrezkoa) eta Ukrainakoaren aurretik (brontzezkoa) sailkatuz. Hauek osatzen zuten taldea: Feng Yu, Guo Li, Huang Xuechen, Liang Xinping, Sun Wenyan, Wang Qianyi, Xiao Yanning eta Yin Chengxin-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Igeriketa sinkronizatua, emakumeak taldeka |
| 2020 | Tokio Japonia | 02 ! | Igeriketa sinkronizatua, emakumeak taldeka |

## Erreferentziak

* ↑ «Liang Xinping» olympedia.org 2021-10-29an begiratua. (Ingelesez)
* ↑ "Liang Xinping" Olympics.com 2021-10-29an begiratua
* ↑ Igeriketa sinkronizatua, emakumeak taldeka, emaitzak 2016 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q18145491
* Multimedia: Liang Xinping / Q18145491
# Liangping konderria

Liangping Konderria (梁平县 txinera sinplifikatuz), Chongqing osatzen duten konderrietako bat da. 2006ko erroldaren arabera, 880.000 biztanle bizi ziren 1.890 kilometro koadroko azaleran, hortaz, barrutiaren dentsitatea 466 biztanle/km2 da.

## Inguru naturala eta kokapena

Barrutiaren mugak honakoak dira: Sichuan probintzia iparraldean, Wanzhou Barrutia ekialdean, Dianjiang Konderria hego-mendebaldean, eta Zhong Konderria hego-ekialdean.

## Ikus, gainera

* Chongqingen banaketa administratiboa

## Kanpo estekak

* (Ingelesez) Liangpingeko gobernuaren webgunea.
* Datuak: Q1362558
# Liangxiongdiyu

Liangxiongdiyu (txinera sinplifikatuz: 两兄弟屿) Txinako Herri Errepublikako Shenjiamendik 67 kilometrora ipar-ekialdera dagoen uhartea da. Prefektura mailako Zhoushan hiriko Dongji herriak agintzen du bertan, eta Txinako Herri Errepublikaren barne itsasoaren hasiera puntua zehazteko erabiltzen diren uharteetako bat da.

## Ikus, gainera

* Zhoushanqundao

## Kanpo estekak

* (Ingelesez) Uhartea Google Mapsen kokatua.
* Datuak: Q700192
# Liang Yushuai

Liang Yushuai (2000ko irailaren 10a) taekwondoa praktikatzen duen txinatarra da. Urrezko domina irabazi zuen 2022ko Taekwondoko Munduko Txapelketan, Guadalajaran, Mexikon. Zilarrezko domina ere irabazi zuen, Hego Koreako Chuncheonen jokatu zen 2022ko Asiako Taekwondo Txapelketan. 2024ko Udako Olinpiar Jokoetan, ordea, brontzezko domina lortu zuen.

## Kirol lopenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 68kg |
| Munduko Txapelketak ||||
| Urtea | Lekua | Domina | Proba |
| 2022 | Guadalajara | 01 ! | 63kg |
| Asiako Txapelketak ||||
| Urtea | Lekua | Domina | Proba |
| 2022 | Chuncheon | 02 ! | 63kg |

## Erreferentziak

* ↑ Berkeley, Geoff. (19 November 2022). «Greenwood snatches gold from Zuo’s grasp as Liang ensures second title for China» InsideTheGames.biz.
# Lasioglossum alphenum

Lasioglossum alphenum erle espezie bat da, Lasioglossum generoan eta Halictidae familian.

## Erreferentziak

* ↑ «Lasioglossum alphenum» Encylopedia of Life.

## Kanpo estekak

* Datuak: Q2145941
* Espezieak: Lasioglossum alphenum
# Lasioglossum aulacophorum

Lasioglossum aulacophorum erle espezie bat da, Lasioglossum generoan eta Halictidae familian.

## Erreferentziak

* ↑ «Lasioglossum aulacophorum» Encylopedia of Life.

## Kanpo estekak

* Datuak: Q10784827
* Espezieak: Lasioglossum aulacophorum
# Lasioglossum bidentatum

Lasioglossum bidentatum erle espezie bat da, Lasioglossum generoan eta Halictidae familian.

## Erreferentziak

* ↑ «Lasioglossum bidentatum» Encylopedia of Life.

## Kanpo estekak

* Datuak: Q2698902
* Espezieak: Lasioglossum bidentatum